તાના-રીરી મહોત્સવ-2016ના સમાપનના દિવસે વડનગર ખાતે આવેલા શર્મિષ્ઠા તળાવ ઉપર 640 જેટલા સંગીત તજજ્ઞોએ એકસાથે સતત પાંચ મિનિટ અને 54 સેકન્ડ સુધી રાષ્ટ્રગાન વંદે માતરમ અને રાષ્ટ્રગીત જન ગણ મનની ધૂન વગાડી હતી. જેની ગિનીઝ બુક ઓફ વર્લ્ડ રેકોર્ડની ટીમે નોંધ લઈ એવોર્ડ પણ અર્પણ કર્યો હતો. ત્યારે રાજ્યના મુખ્યમંત્રી વિજય રૂપાણી પણ આ ખાસ એવોર્ડના સાક્ષી બન્યા હતા. વધુમાં આ કાર્યક્રમમાં 15 જેટલા દિવ્યાંગ વાદકોનો પણ હાર્મોનિયમ વગાડીને સૌને મંત્રમુગ્ધ કર્યા હતા.